

**ŠILALĖS RAJONO SAVIVALDYBĖS**

**MERAS**

**POTVARKIS**

**DĖL VAIKO MINIMALIOS PRIEŽIŪROS PRIEMONIŲ IR KOORDINUOTAI TEIKIAMŲ PASLAUGŲ** **SKYRIMO**

2025 m. vasario 5 d. Nr. T3-53

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 31 punktu, Lietuvos Respublikos vaiko minimalios ir vidutinės priežiūros įstatymo 6 straipsnio 1 dalies 1, 3 ir 4 punktais, 7 straipsnio 1 dalimi, 9 straipsnio 1 dalies 1 punktu, 12 straipsnio 9, 11 ir 12 dalimis, 16 straipsnio 1 dalimi, atsižvelgdamas į Valstybės vaiko teisių apsaugos ir įvaikinimo tarnybos prie Socialinės apsaugos ir darbo ministerijos Tauragės apskrities Vaiko teisių apsaugos skyriaus 2025 m. sausio 24 d. išvadą Nr. 10SD-262 „Dėl minimalios priežiūros priemonių skyrimo *Duomenys* *neskelbtini*“, Šilalės rajono savivaldybės administracijos Vaiko gerovės komisijos 2025 m. sausio 31 d. posėdžio protokolą Nr.VGK-1:

1. S k i r i u *Duomenys neskelbtini*, besimokančiam Šilalės r. Kvėdarnos Kazimiero Jauniaus gimnazijoje, vaiko minimalios priežiūros priemones – lankytis pas specialistus (lankyti vaikų ir paauglių psichiatro, psichologo ir socialinio pedagogo konsultacijas), tęsti mokymąsi toje pačioje ar kitoje bendrojo ugdymo mokykloje pagal privalomojo švietimo programas, dalyvauti sporto, menų ar kitoje terapijoje, konkrečiose valstybės, savivaldybių institucijų, įstaigų, įmonių, organizacijų ir nevyriausybinių organizacijų vykdomose neformaliojo vaikų švietimo, elgesio keitimo, socialinio ugdymo, prevencijos programose, kuriomis siekiama įgyvendinti šio įstatymo tikslus ir teigiamai veikti vaiko elgesį nuo šio potvarkio įsigaliojimo dienos iki 2025 m. birželio 30 d.

2. P a v e d u nuo šio potvarkio įsigaliojimo dienos iki 2025 m. birželio 30 d. minimalios priežiūros priemonių vykdymą Šilalės r. Kvėdarnos Kazimiero Jauniaus gimnazijos direktoriui.

3. S k i r i u vaiko atstovei pagal įstatymą, mamai *Duomenys neskelbtini*, koordinuotai teikiamas paslaugas: lankytis pas specialistą (lankyti psichologo konsultacijas).

4. N u s t a t a u:

4.1. koordinuotai teikiamų paslaugų terminą nuo šio potvarkio įsigaliojimo dienos iki 2025 m. birželio 30 d.;

4.2. koordinuotai teikiamų paslaugų koordinuojančią instituciją – Šilalėsrajono socialinių paslaugų namus;

4.3. koordinuotai teikiamų paslaugų teikėjus – Šilalėsrajono socialinių paslaugų namus ir Šilalės r. Kvėdarnos Kazimiero Jauniaus gimnaziją.

5. P a v e d u Šilalėsrajono socialinių paslaugų namų koordinuotai teikiamų paslaugų koordinuojančios institucijos direktoriui nedelsiant (ne vėliau kaip kitą darbo dieną) paskirti specialistą, atliekantį koordinuotai teikiamų paslaugų teikimo atvejo vadybininko funkcijas.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams

(Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo arba įteikimo suinteresuotam asmeniui dienos.

Savivaldybės meras  Tadas Bartkus